Acțiune în desfășurare pe DN1, sâmbătă seara, în zona Bănești din Prahova. Polițiștii speră să îi descurajeze pe șoferi să conducă sub influența drogurilor, a alcoolului sau cu viteză excesivă.
IPJ Prahova: "Polițiștii Inspectoratului de Poliție Județean Prahova- Serviciul Rutier, desfășoară o nouă acțiune rutieră pe Drumul Național 1, în comuna Bănești.
Se acționează pentru combaterea principalelor cauze generatoare de accidente rutiere, în special pentru combaterea nerespectării regimului legal de viteză."
Astfel de acțiuni sunt anunțate în încercarea de a-i determina pe șoferi să înțeleagă faptul că nu trebuie să se mai urce la volan sub influența alcoolului sau a substanțelor interzise.
Și chiar dacă polițiștii și-au semnalat public prezența în zonă, nu puțini sunt șoferii care au continuat să circule cu viteză mult peste 100 km/h.
Revenim cu rezultatele acțiunii.